b'\n_START_ARTICLE_\nHidroelektrana na valove Agu\xc3\xa7adoura\n_START_PARAGRAPH_\nHidroelektrana na valove Agu\xc3\xa7adoura je prva komercijalna elektrana na valove, otvorena je 2008., kod Agu\xc3\xa7adora Wave Parka, blizu P\xc3\xb3voa de Varzim u Portugalu. Koristila je 3 zglobna plutaju\xc4\x87a prigu\xc5\xa1nika Pelamis P-750 i imala ukupno instaliranu snagu 2,25 MW. U studenom iste godine elektri\xc4\x8dni generatori su izva\xc4\x91eni iz mora, a u o\xc5\xbeujku 2009. projekt je zaustavljen na neodre\xc4\x91eno vrijeme. Druga faza projekta u kojoj je trebalo biti ugra\xc4\x91eno dodatnih 25 Pelamis P-750 strojeva i koja je trebala pove\xc4\x87ati snagu na 21 MW, je u pitanju zbog povla\xc4\x8denja nekih partnera s projekta. _NEWLINE_Tri metalne \xe2\x80\x9ezmije\xe2\x80\x9c duge oko 150 metara trebale su proizvoditi elektri\xc4\x8dnu struju za oko 5 000 osoba. Ali, bilo je tehni\xc4\x8dkih problema, tvrtka je ostala bez novca, postrojenje je u me\xc4\x91uvremenu napu\xc5\xa1teno. Ipak, najve\xc4\x87i svjetski privatni energetski koncern E.ON i dalje nade pola\xc5\xbee u postrojenje Pelamis i ve\xc4\x87 je razvio usavr\xc5\xa1eni model. U ljeto 2010. ugra\xc4\x91eno je na otocima Orkney ispred \xc5\xa0kotske obale, gdje se isprobava.'